Oulun seksuaalirikosten uhreja jo kolme – IL: Osa epäillyistä sai jo Suomen kansalaisuuden

Jari Pietiläinen

Oulussa tehtyjen törkeiden seksuaalirikosten alaikäisiä uhreja on paljastunut jo kolme. Asiasta kertoo Iltalehti

Tutkinnanjohtaja Markus Kiiskinen kertoo, että epäillyt edustavat neljää eri kansalaisuutta – ja osa heistä on jo saanut Suomen kansalaisuuden. Osalla asia on vielä kesken ja osa asuu Suomessa pakolaisstatuksella.

Epäiltyjä on yhteensä yhdeksän, mutta poliisi epäilee, että epäiltyjen määrä kasvaa.

Kaikki uhrit ovat yli 10-vuotiaita ja alle 15-vuotiaita tyttöjä. Heidän tarkkaa ikäänsä poliisi ei ole vielä paljastanut.

Tytöt ovat kantasuomalaisia, eikä heidän perheenjäseniään epäillä mistään.